**EPUB** (ing-gú: Electronic Publication (EPUB)) sī tsi̍t-tsióng sú-iōng ".epub" bûn-kiānn khok-tián miâ ê tiān-tsí tshut-pán-bu̍t bûn-kiānn keh-sik. Tsi̍t-ê su̍t-gí sī tian-tsí tshut-pán-bu̍t ê sok-siá, ū-tang-sî-á kiò-tsò ePub. Tsiânn-tsē tiān-tsí ua̍t-to̍k-khì lóng tsi-tshî EPUB, tuā-to-sòo tì-lîng tshiú-kī, pîng-pán tiān-náu kah kè-sǹg-ki lóng ē-tàng sú-iōng kiam-iông ê nńg-thé. EPUB sī iû kok-tsè sòo-jī tshut-pán lūn-tân (IDPF) huat-pòo ê ki-su̍t piau-tsún. EPUB tī 2007-nî 9-gue̍h-á tsiânn-tsò IDPF ê kuan-hong piau-tsún, tshú-tāi kū-ê khai-hòng tiān-tsí-tsheh (OEB) piau-tsún.

Tôo-su hâng-gia̍p gián-kiù sió-tsoo jīn-khó EPUB 3 tsò pau-tsong luē-iông êsiú-suán keh-sik; pīng-tshiánn piáu-sī tsuân-kiû tôo-su tshut-pán hâng-gia̍p ing-kai se̍h teh tan-it piau-tsún thuân-kiat it-tì. EPUB keh-sik hông si̍t-hiān tsò tsi̍t-ê tsûn-tóng bûn-kiānn; iû gīm-tuà lāi-iông ê XHTML bûn-kiānn í-ki̍p tôo-siōng kah kî-thann tsi-tshî ê bûn-kiānn sóo tsoo-sîng ê. EPUB sī siōng kóng-huàn tsi-tshî ê to̍k-li̍p teh kiong-ìng-siong ê khiā-ttī XML ê tiān-tsí-tsheh keh-sik; iah tio̍h-sī kóng, tsha-put-to sóo-ūê ngē-thé ua̍t-to̍k-khì lóng tsi-tshî EPUB.

Li̍k-sú
-------

Tsò-uî khai-hòng tiān-tsí-tsheh tshut-pán kiat-kòo ê hōo-kè pán-pún, EPUB 2.0 tī 2007-nî 10-gue̍h hi̍k-tik phue-tsún; pīng-tshiánn tī 2010-nî 9-gue̍h hi̍k-tik uî-hōo king-sin (2.0.1).

EPUB 3.0 kui-huān tī 2011-nî 10-gue̍h sing-hāu; iû 2014-nî 6-gue̍h ê tshù-iàu uî-hōo king-sin (3.0.1) tshú-tāi. Sin-ê tsú-iàu kong-lîng pau-kuat tsi-tshî tsing-khak pòo-kio̍k hi̍k-tsiá tsuan-iōng keh-sik (kòo-tīng pòo-kio̍k bûn-tóng-àn); pí-jû báng-gà tsheh, kah MathML ê tsi-tshî. Tong-tsiân ê EPUB pán-pún sī 3.2, tī 2019-nî 5-gue̍h 8-ji̍t sing-hāu. Keh-sik kui-huān (ê bûn-pún) tsìn-hîng tiōng-tsoo kah tshing-lí; keh-sik tsi-tshî uán-tîng thok-kuán tsu-guân kah sin jī-thé keh-sik (WOFF 2.0 hām SFNT); pīng-tshiánn sú-iōng koh-khah sûn ê HTML kah CSS.

Tī 2016-nî 5-gue̍h, IDPF sîng-guân phue-tsú World Wide Web liân-bîng (W3C) ê ha̍p-pìng, "í uân-tsuân tuì-tsê tshù-pān-gia̍p kah hi̍k-sim Web ki-su̍t".

Tsù-kái
-------

1. ↑  "EPUB 3.2 specification". *IDPF*. February 27, 2022 khòaⁿ--ê.
2. ↑  "OPS 2.0 Elevated to Official IDPF Standard". *IDPF*. eBooklyn. Oct 15, 2007.
3. ↑  "Endorsement of EPUB 3". *BISG*. Book Industry Study Group. 2012-08-06. goân-loē-iông tī 2016-04-17 hőng khó͘-pih. 2020-05-05 khòaⁿ--ê.
4. ↑  "The Different Ebook Formats Explained: EPUB, MOBI, AZW, IBA, and More". 27 July 2018.
5. ↑  "Older Versions of EPUB". *International Digital Publishing Forum*. goân-loē-iông tī 2017-08-31 hőng khó͘-pih. 2017-05-10 khòaⁿ--ê.
6. ↑  "1.1 EPUB Revision History". IDPF. 11 October 2011.
7. ↑  "EPUB 3.0". *International Digital Publishing Forum*. goân-loē-iông tī 2012-04-17 hőng khó͘-pih. 2017-01-12 khòaⁿ--ê.
8. ↑  Rothman, David (July 27, 2008). "The ePub torture test: Starring 'Three Shadows,' a graphic novel". *TeleRead: Bring the E-Books Home*.
9. ↑  "EPUB 3.2". *World Wide Web Consortium (W3C)*. 2021-02-20 khòaⁿ--ê.
10. ↑  "EPUB 3.1 Changes from EPUB 3.0.1". *IDPF*. 2017-01-12 khòaⁿ--ê.
11. ↑  "EPUB 3.1 Changes from EPUB 3.0.1". *IDPF*. 2017-01-12 khòaⁿ--ê.
12. ↑  "EPUB 3.1 Changes from EPUB 3.0.1". *IDPF*. 2017-01-12 khòaⁿ--ê.
13. ↑  "IDPF Members Approve W3C Merger". *Publishing Perspectives*. 9 November 2016.
14. ↑  "World Wide Web Consortium (W3C) and International Digital Publishing Forum (IDPF) Explore Plans to Combine". *W3C*.

Tsham-ua̍t
----------

* GNU General Public License (GPL)
* MathML
* Open eBook

Guā-pōo liân-kiat
-----------------

* ISO/IEC TS 30135-1:2014 - EPUB3 — Part 1: EPUB3 Overview (Eng-gí)
* IDPF EPUB Validator (Github-repository) (Eng-gí)

Ebooks [en]

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* GND: 102917637X
* NKC: ph867757

 |

 |